
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  2 mai   2007               

Pl-x  211 /2007                     


A V I Z

       asupra propunerii legislative privind susţinerea învăţământului preşcolar
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind susţinerea învăţământului preşcolar, iniţiată de un grup de senatori şi deputaţi ai Partidului Conservator, trimisă cu adresa nr. Pl-x  211 din 25 aprilie 2007 şi înregistrată cu nr. 504 din 25 aprilie 2007.
Consiliul Legislativ,  prin avizul nr.507 din 23.04.2007, a avizat favorabil propunerea  legislativă, cu unele observaţii şi propuneri.
Guvernul nu a trimis punctul de vedere solicitat cu adresa nr.Pl-x 211  din 10.04.2007. 
În conformitate cu dispoziţiile art.75 alin.(1) din Constituţia României, republicată şi ale art. 92 alin. (8) pct.2 lit.e) din Regulamentul Camerei Deputaţilor, republicat, Camera Deputaţilor este prima Cameră sesizată.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă menţionată mai sus, în şedinţa din 2 mai 2007.

 Membrii comisiei au examinat propunerea legislativă supusă avizării, expunerea de motive şi avizul  Consiliului Legislativ nr.507 din 23.04.2007.
Propunerea legislativă, prin  obiectul său  de reglementare, prevede o serie de măsuri de susţinere a învăţământului preşcolar prin înfiinţarea de grădiniţe noi, în cadrul instituţiilor de învăţământ superior particular.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea  favorabilă   a  propunerii legislative, cu recomandarea ca la dezbaterea în fond să se ţină seama de observaţiile de tehnică legislativă  formulate în avizul Consiliului Legislativ.
 În raport de obiectul şi conţinutul reglementării,  propunerea legislativă  face parte din categoria legilor organice.
                            PREŞEDINTE,                               SECRETAR,

                            Sergiu ANDON                              George BĂEŞU
Consilier,
 Cecilia Păduroiu

_968672787.unknown

